
转讜住驻讜转




	讗讬谉 驻讬专讜砖 诇拽讟注 讝讛




驻讬专讜砖 讛专讗"砖

诪诇讗 讜讙讚讜砖 拽讟专转. 讜诪讜谞讞 讘转讜讱 讻祝 讛讙讚讜诇 砖讗诐 讬砖驻讱 诪诪谞讜 讚专讱 讛诇讬讻转讜 讬驻讜诇 诇转讜讱 讻祝 讛讙讚讜诇. 讜讗"转 讜讛专讬 讻祝 讞讜爪抓 讘讬谉 讬讚讜 诇讘讝讱 讜讛讜讛 讞爪讬爪讛 讻讚讗诪专讬谞谉 讘讝讘讞讬诐 诪讝专拽 讘诪讝专拽 讞讜爪抓 讜讬"诇 讻讬讜谉 讚爪讜专讱 注讘讜讚讛 讛讬讗 诇讗 讛讜讛 讞爪讬爪讛 讗"谞 讛讜讛 诇拽讬讞讛 讘讚讘专 讗讞专 讜砖诪讛 诇拽讬讞讛 讘驻专拽 诇讜诇讘 讜注专讘讛 讜讻谉 驻讬' 专"讬 讝"诇 讘讝讘讞讬诐 [讻讚. 讜注"砖 转讜住' 讚"讛 讛讜讗讬诇] 讚诇讗 讛讜讛 讞爪讬爪讛 讗诇讗 讻砖讗讞讝讜 讘讚驻谞讜转 讛讻诇讬 讜诇讗 讻砖讗讜讞讝讜 讘砖讜诇讬讜:



讻诪讬谉 诪讟讜诇讟诇转 讛讬讛. 讻注讬谉 讟讘注转 砖讛讬讛 诇讻住讜讬 诪诇诪注诇讛 讜讛讬讛 诪讟诇讟诇 注诇 讬讚讛 讜讗讬转 讚讙专住讬 诪讟讜讟诇转 讻诪讬谉 讻专 砖诇 注讜专 谞转讜谉 注诇讬讛 诇讻讬住讜讬 诪诇诪注诇讛 [讜讻讚讬] 砖诇讗 讬爪讗 专讬讞 讛拽讟专转 讜讬讛讬讛 专讬讞讜 谞讜讚祝 讜讞讝拽 讛讬讜 诪讻住讬谉 讜讞讘讬专讜 讘驻专拽 讘诪讛 讘讛诪讛 讬讜爪讗讛 [讚祝 谞讚.] 诇讗 讬爪讗 讛讙诪诇 讘诪讟讜诇讟诇转 讗讘诇 讬讜爪讗 讘诪讟讜诇讟诇转 讛拽砖讜专讛 诇讜 讘砖诇讬讬转讛 讜讛讬讗 讞转讬讻转 讘讙讚 砖拽讜砖专讬谉 诇讜 砖诇讗 讬爪讟谞谉:



诪讬 砖讝讻讛 讘诪讞转讛. 诇讞转讜转 讙讞诇讬诐 诪注诇 讛诪讝讘讞 讛讞讬爪讜谉 讜诇讛讜诇讬讻诐 诇转转谉 注诇 诪讝讘讞 讛驻谞讬诪讬 诇讛拽讟讬专 注诇讬讜 讗转 讛拽讟专转 讜诇讗 讛讬讛 讘讛 驻讬讬住 讗诇讗 讛讝讜讻讛 讘拽讟专转 讗讜诪专 诇讝讛 砖讗爪诇讜 讝讻讛 注诪讬 讘诪讞转讛 讜注诇讛 诇专讗砖 讛诪讝讘讞 讜讞转讛 讜讬专讚:



谞讟诇 诪讞转讛 砖诇 讻住祝. 讘讬讜诪讗 [讚祝 诪讙:] 转谞谉 讚诪讞讝拽转 讚' 拽讘讬谉. 讜诇"讙 讜驻讬谞讛 讗转 讛讙讞诇讬诐 讛讬诇讱 讜讛讬诇讱 讜讞转讛 诪谉 讛诪讗讜讻诇讜转 讛驻谞讬诪讬讜转. 讚讙讘讬 转专讜诪转 讛讚砖谉 转谞谉 讛讻讬 讚诪爪讜转讜 讘讗讜转谉 讛拽专讜讘讬诐 诇讛讬讜转 讚砖谉 讜诪讗讜讻诇讜转 讜讗讬谉 讘讛诐 诪诪砖讜转 砖诇 讙讞诇讬诐 讗讘诇 讛讻讗 讘注讬 讙讞诇讬诐 诇讜讞砖讜转 讜讘讜注专讜转 讚讻转讬讘 讙讞诇讬 讗砖 讜讗讙讘 诪砖谞讛 讚转专讜诪转 讛讚砖谉 讻转讘讜讛讜 讻讗谉 讙"讻 讜诇"谞 讚讙专住讬' 讜驻谞讛 讗转 讛讙讞诇讬诐 讗讬诇讱 讜讗讬诇讱 讜讞转讛 诇驻讬 砖讛讙讞诇讬诐 讛注诇讬讜谞讬诐 讻讘讜讬讜转 讜讗讬谉 诇讜讞砖讜转 注讘专 讗诇 注讘专 讻诪讜 讛转讞转讜谞讬诐. 讗讘诇 诇讗 讙专住 诪谉 讛诪讗讜讻诇讜转 讛驻谞讬诪讬讜转 讚讝讛 谞拽讟 讗讙讘 诪砖谞讛 讚转专讜诪转 讛讚砖谉:



讜注讬专谉 诇转讜讱 砖诇 讝讛讘. 讗讘诇 诇讗 讛讬讛 讞讜转讛 讘砖诇 讝讛讘 讚讛转讜专讛 讞住 注诇 诪诪讜谞诐 砖诇 讬砖专讗诇 砖讛讬讗 谞讞住专转 诪讞讜诐 讛讗砖:



讻拽讘 讙讞诇讬诐. 砖讛讬讛 讞讜转讛 讘砖诇 讚' 拽讘讬谉 讜诪注专谉 诇转讜讱 砖诇 讙' 拽讘讬谉:



诪讻讘讚谉 诇讗诪讛. 讜讗讬谉 讻讗谉 诪砖讜诐 诇讗 转讻讘讛 讜讗"转 讗讻转讬 诪讬讛讗 拽讚砖讬 讘诪讞转讛 讻讚讗诪专讬谞谉 讘驻"拽 讚讝讘讞讬诐 讛注讬讚 专' 注拽讬讘讗 讛住讜诇转 讜讛诇讘讜谞讛 讜讛拽讟讜专转 讜讛讙讞诇讬诐 砖讗诐 谞讙注 讟讘讜诇 讬讜诐 讘诪拽爪转谉 驻住诇 讗转 讻讜诇谉 诪砖讜诐 讚讛讻诇讬 诪爪讟专驻谉 讗诇诪讗 诪讞转讛 讻诇讬 砖专转 讛讬讗 讜拽讚砖讜 讛讙讞诇讬诐 讜讛讗讬讱 诪驻住讬讚 讛讛拽讚砖 讜讬"诇 讚讛讛讬讗 讚专"注 讗讬讬专讬 讘讙讞诇讬诐 砖诇 讬讜诐 讛讻驻讜专讬诐 砖讘讗讜转讛 诪讞转讛 砖讞讜转讛 讛讜讗 诪讻谞讬住 讗讘诇 讙讞诇讬诐 砖诇 讻诇 讬讜诐 诪讞转讛 砖讞讜转讛 讘讛 诇讗 讛讬转讛 讻诇讬 砖专转 讜讛讻讬 讗讬转讗 讘讬专讜砖诇诪讬 转驻转讜 讘讙讞诇讬诐 砖诇 讬讜诐 讛讻驻讜专讬诐:



驻住讻转专. 住讬专讜转讬讜 诪转专讙诪讬谞谉 驻住讻转专讜转讬讛 讜诪讻住讛 讗讜转谉 砖诇讗 讬讻讜讜 讘讛谉 专讙诇讬 讛讻讛谞讬诐 诇转讱. 讞爪讬 讻讜专:



讗讞转 砖讛讜讗 诪讜砖讱 讘讛. 讻讬 讛讬讛 诪诪诇讗 讗讜转讜 讗驻专 诇讛讜专讬讚讜 诪注诇 讛诪讝讘讞 讜讗讜讞讝 讘砖诇砖诇转 讜诪讜砖讱:



讜讗讞转. 讗讜讞讝 讘砖诇砖诇转 诪诇诪注诇讛 讻讚讬 砖诇讗 转转讙诇讙诇 讻讬 讛讬转讛 诇诪讟讛 讻诪讬谉 讬讜专讛. 注诇 砖专抓 讘砖讘转. 砖谞诪爪讗 讘注讝专讛 讜讞讜砖砖讬谉 砖诪讗 讬讙注 讘讜 讗讚诐 讻讜驻讬谉 注诇讬讜 驻住讻转专 讜讗讬谉 诪讜爪讬讗讬谉 讗讜转讜 讘砖讘转 诪砖讜诐 讗讬住讜专 诪讜拽爪讛 讜讬砖 砖讘讜转 砖讗住专讜 讘诪拽讚砖 讻讚讗诪专讬谞谉 讙讘讬 诇讞诐 讛驻谞讬诐 [诪谞讞讜转 爪讜.] 讚谞讟讬诇转 拽谞讬诐 讜讛谞讞转谉 讗讬谉 讚讜讞讬谉 砖讘转 讜讻讚讗讬转讗 讘驻住讞讬诐 [讚祝 住讚. 讜爪"诇 讙讘讬 诪拽诇讜转 讛讬讜 砖诐] 讙讘讬 拽谞讬诐 讛讬讜 砖诐 讜讬"诪 诪砖讜诐 讚注讝专讛 专砖讜转 讛专讘讬诐 讜谞"诇 砖讟注讜 讘讛讗 讚讗诪专讬谞谉 讘驻"拽 讚驻住讞讬诐 [讚祝 讬讟:] 讝讗转 讗讜诪专转 专砖讜转 讛专讘讬诐 讛讬讗 讜诇讗 讛讬讗 讚讛转诐 诇注谞讬谉 住驻拽 讟讜诪讗讛 拽讗诪专 讗讘诇 诇注谞讬谉 砖讘转 讻讬讜谉 讚诪讜拽驻转 诪讞讬爪讛 讜讚诇转讜转 谞注讜诇讜转 讘诇讬诇讛 讜讗讬谉 砖注专讬诐 讝讛 讻谞讙讚 讝讛 讛讜讬讗 专讛"讬 诪谉 讛转讜专讛:



讛讙讬注讜 讘讬谉 讗讜诇诐 讜诇诪讝讘讞. 讗讜转诐 砖讝讻讜 讘诪讞转讛 讜讘拽讟专转:



讗转 讛诪讙专驻讛. 诪转专讙诪讬谞谉 讬注讬' 诪讙专讜驻转讬讛 讜讻诇 讝讛 讛讬讛 注砖讜讬 讻诪讬谉 诪讙专讬驻讛:



谞讻谞住讬谉 诇讛砖转讞讜转. 讗讞专 讛拽讟专转:



诇讚讘专 讘砖讬专. 讘砖注转 讛谞讬住讜讱:



诪注诪讬讚 讗转 讛讟诪讗讬诐 讘砖注专 讛诪讝专讞. 讻诇 讛讟诪讗讬诐 砖讘讗讜转讜 讘讬转 讗讘 砖注讜讘讚 讛讬讜诐 讛讬讜 爪专讬讻讬谉 诇讘讜讗 讜专讗砖 讘讬转 讗讘 诪注诪讬讚谉 讘砖注专 讛诪讝专讞 砖讛讻诇 谞讻谞住讬谉 讜讬讜爪讗讬谉 讚专讱 砖诐 讜讘驻专拽 讻讬爪讚 爪讜诇讬谉 [讚祝 驻讘.] 诪驻专砖 讟注诪讗 讞讚 讗诪专 诪驻谞讬 讞砖讚 砖诇讗 讬讗诪专讜 讗讜转诐 讻讛谞讬 讘讬转 讗讘 驻诇讜谞讬 讜驻诇讜谞讬 诇讗 专爪讜 诇讘讟诇 诪诪诇讗讻讛 讜诇讘讗 诇砖专转 讜讞"讗 讻讚讬 诇讘讬讬砖诐 注诇 砖诇讗 谞讝讛专讜 诪讟讜诪讗讛:



讛讚专谉 注诇讱 驻专拽 讗诪专 诇讛诐 讛诪诪讜谞讛 讝讜讟讗



讛讞诇讜 注讜诇讬诐 讘诪注诇讜转 讛讗讜诇诐. 诪讬 砖讝讻讜 讘拽讟讜专转 讜讘诪讞转讛:



讘诪注诇讜转 讛讗讜诇诐. 讻讚转谞谉 讘诪讬讚讜转 [驻"讘 诪"讙] 讚讬"讘 诪注诇讜转 讛讬讜 讘讬谉 讛诪讝讘讞 讜讛讗讜诇诐:



讛讬讜 诪拽讚讬诪讬谉 诇驻谞讬讛诐. 诇讬讟讜诇 讛讻诇讬诐 砖讛谞讬讞讜 砖诐 讜讘砖讘讬诇 砖讚砖谉 诪讝讘讞 讛驻谞讬诪讬 讜讛诪谞讜专讛 谞讬转谞讬谉 讘诪拽讜诐 讗讞讚 讛讜爪专讱 诪讚砖谉 讗转 讛诪谞讜专讛 诇讛谞讬讞 砖诐 讗转 讛讻讜讝 讜讘砖讘讬诇 讛讟讘转 讘' 谞专讜转 讛谞讬讞 讙诐 诪讚砖谉 讗转 讛诪讝讘讞 讗转 讛讟谞讗 讻讚讬 砖讬讜爪讬讗诐 讘讬讞讚:





讛诪讗讬专讬

驻专拽 砖砖讬 讘注讝专 讛爪讜专:



讜讛讜讗 谞诪砖讱 诇住讚专 讛注讘讜讚讜转 讙诐 讻谉 讜讛讜讗 砖讗诪专 讛讞诇讜 注讜诇讬诐 专"诇 讗诇讜 讛砖谞讬诐 讘诪注诇讜转 讛讗讜诇诐 讗讜转诐 砖谞讬诐 砖讝讻讜 讗讞讚 讘讚砖讜谉 讛诪讝讘讞 讛驻谞讬诪讬 讜讗讞讚 讘讚讬砖讜谉 讛诪谞讜专讛 诪拽讚讬诪讬谉 诇驻谞讬讛诐 讜讗讜转讜 砖讝讻讛 讘讚砖讜谉 诪讝讘讞 讛驻谞讬诪讬 谞讜讟诇 讗转 讛砖谞讬 砖讻讘专 讛谞讬讞 讘讛讬讻诇 讜讛砖转讞讜讛 讜讬爪讗 讜讗讜转讜 砖讝讻讛 讘讚砖讜谉 讛诪谞讜专讛 砖讻讘专 讛讬讟讬讘 讞诪砖 谞专讜转 谞讻谞住 讜讗诐 诪爪讗 砖转讬 谞专讜转 讛诪讝专讞讬讬诐 砖诇讗 谞讙注 讘讛诐 讘专讗砖讜谞讛 讚讜诇拽讬诐 诪讚砖谉 讗转 讛专讗砖讜谞讛 砖讛讬讗 诪讝专讞讬转 讙诪讜专讛 讜诪谞讬讞 讗转 讛砖谞讬讛 砖讛讬讗 讛拽专讜讬讛 诪注专讘讬转 讚讜诇拽转 砖诪诪谞讛 讬讚诇讬拽 讗转 讛诪谞讜专讛 讘讬谉 讛注专讘讬诐 讜讗诐 诪爪讗讛 砖讻讘转讛 诪讚诇讬拽讛 诪诪讝讘讞 讛注讜诇讛 注诇 讛讚专讱 砖讘讬讗专谞讜 讜谞讜讟诇 讗转 讛讻讜讝 砖谞转谉 讘讜 讚讬砖讜谉 讛诪谞讜专讛 诪注诇 诪注诇讛 砖谞讬讛 砖诇驻谞讬 讛诪谞讜专讛 砖讻讘专 讛谞讬讞讜 诇砖诐 讜诪砖转讞讜讛 讜讬讜爪讗 讜讗讜转讜 砖讞转讛 讘诪讞转讛 爪讘专:



讛讙讞诇讬诐 砖讘诪讞转讛 注诇 讙讘讬 讛诪讝讘讞 讜讗讞专 讻讱 诪专讚讚谉 专"诇 驻讜专砖谉 讘砖讜诇讬 讛诪讞转讛 注诇 拽专拽注 讛诪讝讘讞 讜诪砖转讞讜讛 讜讬讜爪讗 讜讗讜转讜 砖讝讻讛 诇拽讟专转 谞讜讟诇 讗转 讛讘讝讱 诪转讜讱 讛讻祝 讜谞讜转谞讜 诇讗讜讛讘讜 讗讜 诇拽专讜讘讜 讜讛讜讗 讞讜讝专 讜诪注讬讬谉 讗诐 谞转驻讝专 诪谉 讛拽讟专转 讻诇讜诐 讘讻祝 讜谞讜转谞讜 诇转讜讱 讞驻谞讬讜 讜讻谉 讗讜转讜 诪注专讛 讗转 讛讘讝讱 诇转讜讱 讞驻谞讬讜 砖诇 诪拽讟讬专 讜讗讜诪专讬谉 诇讜 讛讝讛专 砖诇讗 转转讞讬诇 诪爪讚 砖诇驻谞讬讱 讻讚讬 砖诇讗 讬转讬讝讜 谞讬爪讜爪讜转 讛拽讟讜专转 注诇 讬讚讜 讻砖讬注讘讬专讛 注诇 讛诪讚讜专讛 诇驻讝专 讛拽讟讜专转 讜讬讻讜讛 讗诇讗 砖讬转讞讬诇 诪谉 讛拽爪讛 讛讗讞专 讜诪驻讝专 诪注讟 诪注讟 注讚 砖讬讛讬讛 诇爪讚 砖诇驻谞讬讜 讜讛讜爪专讻讜 诇讻讱 诪驻谞讬 砖讻讘专 讘讬讗专谞讜 砖讻讛谉 讞讚砖 讛讜讗 讛诪拽讟讬专 砖诇讗 讛拽讟讬专 诪注讜诇诐 讜诪转讞讬诇 诪谉 讛拽爪讛 讛讗讞专讜谉 讻诪讜 砖讻转讘谞讜 讜诪专讚讚 专"诇 诪驻讝专 诪注讟 诪注讟 讻诪讬 砖诪专拽讚 住诇转 讜诪砖转讞讜讛 讜讬讜爪讗 讜诇讗 讛讬讛 讛诪拽讟讬专 诪转讞讬诇 诇讛拽讟讬专 注讚 砖讛诪诪讜谞讛 讗讜诪专 诇讜 讛拽讟专 讜讗诐 讛讬讛 讻讛谉 讙讚讜诇 诪拽讟讬专 讛诪诪讜谞讛 讗讜诪专 诇讜 讗讬砖讬 讻讛谉 讙讚讜诇 讛拽讟专 讜驻专砖讜 讛注诐 专"诇 讛讻讛谞讬诐 砖讛讬讜 注讜诪讚讬诐 讘讬谉 讛讗讜诇诐 讜诇诪讝讘讞 讜讘砖注转 讛拽讟讜专转 讛讻诇 驻讜专砖讬谉 诪砖诐 讻诪讜 砖讘讬讗专谞讜 讘讬讜诪讗 讜讛讜讗 诪拽讟讬专 讜讬讜爪讗 讜讗诪专 砖讘讝诪谉 砖讻讛谉 讙讚讜诇 谞讻谞住 诇讛砖转讞讜讜转 讜诇讛拽讟讬专 砖诇砖讛 讗讜讞讝讬谉 讘讜 讗讞讚 讘讬诪讬谞讜 讜讗讞讚 讘砖诪讗诇讜 讜讗讞讚 讘讗讘谞讬诐 讟讜讘讜转 专"诇 讗讘谞讬 讗驻讜讚 讜讻讬讜谉 砖讛诪诪讜谞讛 砖讜诪注 拽讜诇 专讙诇讬 讻讛谉 讙讚讜诇 砖讛讜讗 讬讜爪讗 讛讙讘讬讛 诇讜 讗转 讛驻专讻讜转 讜讛砖转讞讜讛 讜讬爪讗 讜谞讻谞住讜 讗讞讬讜 讛讻讛谞讬诐 讜讛砖转讞讜讜 讜讬爪讗讜 讜讘讗讜 讜注诪讚讜 专"诇 讗诇讜 讛讞诪砖讛 砖讛讜讗 诪讝讻讬专 讜注诇讬讛诐 讛讜讗 讗讜诪专 砖注讜诪讚讬诐 讛专讗砖讜谞讬诐 讜拽讜专讗 讗讜转诐 专讗砖讜谞讬诐 注诇 砖诐 砖讛砖诇讬诪讜 诪诇讗讻转诐 讜讗诪专 砖注讜诪讚讬诐 砖诐 诇讚专讜诐 讗讞讬讛诐 专"诇 诇爪讚 讛讚专讜诪讬 诇讗讞讬讛诐 讛讻讛谞讬诐 专"诇 讗讜转诐 讛讝讜讻讬诐 讘讛注诇讗转 讛讗讬讘专讬诐 诪谉 讛讻讘砖 诇诪讝讘讞 讜讗讜转诐 讛讻讛谞讬诐 诪注诇讬诐 讛讗讘专讬诐 讜讞讜讝专讬谉 诇讗诇讜 讛讞诪砖讛 讜诪讜爪讗讬诐 讗讜转诐 讜讞诪砖讛 讻诇讬诐 讘讬讚 讻诇 讗讞讚 讻诇讬 转砖诪讬砖讜 讘讬讚讜 讗讞讚 砖讘讬讚讜 讛砖谞讬 讜讛砖谞讬 砖讘讬讚讜 讛讻讜讝 讜讛砖诇讬砖讬 砖讘讬讚讜 讛诪讞转讛 讜讛专讘讬注讬 砖讘讬讚讜 讛讘讝讱 讜讗讞讚 砖讘讬讚讜 讛讻祝 讜讛讻住讜讬 讜诪谞讬讞讬谉 讻诇讬讛诐 讜讻诇诐 诪讘专讻讬诐 讗转 讛注诐 讘专讻讛 讗讞转 讜讛讬讗 讘专讻转 讻讛谞讬诐 讛讬讚讜注讛 讜讬砖 讘讝讜 讞诇讜拽 讘讬谉 讛诪拽讚砖 诇诪讚讬谞讛 砖讘诪讚讬谞讛 讗讜诪专讬谉 讗讜转讛 砖诇砖 讘专讻讜转 讜讘诪拽讚砖 讻讜专讻讬谉 讗讜转讛 讘讘专讻讛 讗讞转 讘诪拽讚砖 讗讜诪专讬谉 讗讜转讜 讻讻转讘讜 讜讘诪讚讬谞讛 讘讻谞讜讬讜 讘诪讚讬谞讛 讻讛谞讬诐 谞讜砖讗讬谉 讗转 讻驻讬讛诐 讻谞讙讚 讻转驻讜转讬讛诐 讜讘诪拽讚砖 注诇 讙讘讬 专讗砖讬讛谉 讞讜抓 诪谉 讻讛谉 讙讚讜诇 砖讗讬谞讜 诪讙讘讬讛 讗转 讬讚讬讜 诇诪注诇讛 诪谉 讛爪讬抓 讜专' 讬讛讜讚讛 讞讜诇拽 诇讜诪专 砖讗祝 讻讛谉 讙讚讜诇 诪讙讘讬讛 讗转 讬讚讬讜 注诇 专讗砖讜 诪讚讻转讬讘 讜讬砖讗 讗讛专谉 讗转 讬讚讬讜 讜讬讘专讻诐 讜讛诇讻讛 讻转谞讗 拽诪讗 讜讗讞专 讻讱 诪注诇讬谉 讗转 讛住诇转 诇诪谞讞讛 讜讗讞专 讻讱 诪拽讟讬专讬谉 讛讞讘讬转讬谉 讜讗讞专 讻讱 诪注诇讬谉 讗转 讛讬讬谉 诇谞住讜讱 讜讛诇讜讬讬诐 诪转注住拽讬谉 讘砖讬专 讜讗诪专 注诇 讝讛 砖讘讝诪谉 砖讻讛谉 讙讚讜诇 专讜爪讛 诇讛拽讟讬专 讗转 讗讬讘专讬 讛转诪讬讚 讛讬讛 注讜诇讛 诇讻讘砖 讜讛住讙谉 诪讬诪讬谞讜 讛讙讬注 诇诪讞爪讬转 讛讻讘砖 讗讞讝 讛住讙谉 讘讬诪讬谞讜 砖诇 讻讛谉 讙讚讜诇 讜讛注诇讛讜 讛讜砖讬讟 讛专讗砖讜谉 讗转 讛专讗砖 讜讛专讙诇 讜住讜诪讱 注诇讬讛谉 讜讝讜专拽谉 诇诪注专讻讛 讜讗注"驻 砖讗讬谉 住诪讬讻讛 讗诇讗 讘讘注诇讬 讞讬讬诐 讘讝讜 转拽谞讜讛 诇讻讘讜讚讜 砖诇 讻讛谉 讙讚讜诇 砖讬讛讬讛 诇讜 讛讬讻专 讜讻谉 讛转讘讗专 讘诪谞讞讜转 讜讛砖谞讬 讛讜砖讬讟 诇专讗砖讜谉 砖转讬 讛讬讚讬诐 讜谞转谞谉 诇讻讛谉 讙讚讜诇 讜住讜诪讱 注诇讬讛诐 讜讝讜专拽诐 讜谞砖诪讟 讛砖谞讬 讜讛诇讱 讜讻讱 讛讬讜 诪讜砖讬讟讬谉 诇讜 讻诇 砖讗专 讗讬讘专讬诐 讜讘讝诪谉 砖讛讜讗 专讜爪讛 讛讜讗 住讜诪讱 讜讗讞专讬诐 讝讜专拽谉:





讛讙讛讜转 讬注讘"抓

讙诪' 讜驻谞讛 讗转 讛讙讞诇讬诐 讛讬诇讱. 谞"讘 谞专讗讛 诇讙专讜住 讘讗诇"祝 讗讬诇讱:


砖诐 砖诪诪谞讜 讛讬讛 诪讚诇讬拽 讗转 讛诪谞讜专讛 讘讬谉 讛注专讘讬讬诐 讻爪"诇 讜转讬' 砖诇 谞诪讞拽:


讘诪驻专砖 讚"讛 讻讘专 谞转讘讗专 讜讻讜' 砖专讗砖 诪注诪讚 讛诪砖诪专讜转 讘讗讜转讛 讻爪"诇. 讜谞"讘 谞"诇 讞住专 砖诇 诪砖诪专讛 讻讜':





讘讗专 砖讘注

讜讻住讜讬 讛讬讛 诇讜. 驻讬专砖 专"注 诪讘专讟谞讜专讛 讝"诇 讜讻住讜讬 讛讬讛 诇讜 诇讘讚讱 讜诇讗 谞讛讬专讗 诇讬 讚讛讗 诇拽诪谉 讘驻专拽 讘转专讗 转谞谉 讜讛讘讝讱 讘讬讚 讗' 讜讛讻祝 讜讻住讜讬 讘讬讚 讗' 讗诇诪讗 讜讻住讜讬 讛讬讛 诇讜 拽讗讬 注诇 讛讻祝 讜诇讗 注诇 讛讘讝讱:



讜讛讘讝讱 讛讬讛 讘转讜讻讜 诪诇讗 讜讙讚讜砖 拽讟讜专转 讻讜'. 讘讬讜诪讗 驻专拽 讛讜爪讬讗讜 诇讜 讙讘讬 谞转谉 讗转 讛诪诇讗 讘专讬拽谉 讻讜' 讘注讗 诪讬谞讬讛 专诪讬 讘专 讞诪讗 诪专讘 讞住讚讗 讛谞讬讞 诪讝专拽 讘转讜讱 诪讝专拽 讜拽讘诇 讘讜 讗转 讛讚诐 诪讛讜 诪讬谉 讘诪讬谞讜 讞讜爪抓 讗讜 讗讬谞讜 讞讜爪抓 讜拽砖讛 诇讬 诪讗讬 拽讗 诪讘注讬讗 诇讬讛 讚讛讗 讛讻讗 转谞谉 诪砖谞讛 砖诇诪讛 讜讛讘讝讱 讘转讜讱 讛讻祝 讗诇诪讗 讚诪讬谉 讘诪讬谞讜 讗讬谞讜 讞讜爪抓 讜讙诐 砖诪注讬谞谉 诪讬谞讛 讗讬讚讱 讘注讬讗 讚拽讗 讘注讬 讛转诐 讚专讱 砖讬专讜转 讘讻讱 讗讜 讗讬谉 讚专讱 砖讬专讜转 讘讻讱 讜讬"诇 讚砖讗谞讬 讛转诐 砖讗讬谉 砖讜诐 爪讜专讱 诇诪讝专拽 讛讞讬爪讜谉 讗讘诇 讛讻讗 讗诐 诇讗 讛讬讛 讛讻祝 讛讙讚讜诇 讻讬讜谉 砖讛讬讛 讛讘讝讱 诪诇讗 讜讙讚讜砖 拽讟讜专转 讛讬讛 诪转驻讝专 讛拽讟专转 诇讗专抓 讘讛讜诇讻转讜 讜讘讻祝 讛讙讚讬诇 诇讘讚 诇讗 住讙讬 诪砖讜诐 讚讻讘讜讚 讛讜讗 讻诇驻讬 诪注诇讛 诇注专讜转 诪讻祝 诪诇讗 讜讙讚讜砖 注诇 讛讙讞诇讬诐 讘砖注转 讛讛拽讟专讛. 讜注讬"诇 讚砖讗谞讬 讛转诐 讚讻转讬讘 讜诇拽讞 诪讚诐 讛驻专 讜诪讚诐 讛砖注讬专 讜讛讱 诇拽讬讞讛 讗讞讬讝转 讛讻诇讬 讛讬讗 诇讗驻讜拽讬 讛讻讗 讙讘讬 拽讟讜专转 讻转讬讘 讜诇拽讞 诪诇讗 讞驻谞讬讜 讛诇讻讱 讗讞专 砖诇拽讞 讘讞驻谞讬讜 讛拽讟讜专转 转讜 讗讬谉 诇讛拽驻讬讚 讗诐 谞转谉 讛拽讟讜专转 讘讻诇讬 转讜讱 讻诇讬. 讜注讬"诇 讚讛讻讗 讗讬讬专讬 砖讗讜讞讝 讛讻祝 讚专讱 讘讬转 讬讚 讜讻讛"讙 诇讗 讛讜讬 讞爪讬爪讛 讜诇讗 诇拽讬讞讛 注诇 讬讚讬 讚讘专 讗讞专 诪砖讜诐 讚讛讜讬 讛讞讬爪讜谉 讘讬转 讬讚 诇驻谞讬诪讬 讗讘诇 讛转诐 讘讬讜诪讗 诇讗 诪讬讬专讬 砖讗讜讞讝 讛诪讝专拽 讛讞讬爪讜谉 讘砖驻转讜转讬讜 讚讗讝 讜讚讗讬 讗讬谞讜 讞讜爪抓 讚讛讜讛 诇讬讛 讻诪讜 讘讬转 讬讚 讗诇讗 砖讗讜讞讝讜 诇诪讟讛 讘砖讜诇讬讜 讜讻谉 驻讬专砖讜 讛转讜住驻讜转 砖诐 讘讛讚讬讗 诪讻讞 拽讜砖讬讗 讗讞专转 讚讛转诐 诪砖诪注 诪讬谉 讘砖讗讬谞讜 诪讬谞讜 驻砖讬讟讗 讚讞讜爪抓 讜诇讗 拽专讬谞谉 讘讬讛 讜诇拽讞 讜讻谉 讘驻专拽 砖谞讬 讚讝讘讞讬诐 讗诪专讬谞谉 砖诇讗 讬讛讗 讚讘专 讞讜爪抓 讘讬谞讜 诇讘讬谉 讻诇讬 砖专转 讜讻谉 讘驻专拽 诪拽讜诐 砖谞讛讙讜 讙讘讬 讬砖砖讻专 讗讬砖 讻驻专 讘专拽讗讬 讚讛讜讛 讻专讬讱 讬讚讬讛 讘砖讬专讗讬 讜转讬诪讛 讚讘驻专拽 诇讜诇讘 讛讙讝讜诇 诪住拽讬谞谉 讚诇拽讬讞讛 注"讬 讚讘专 讗讞专 砖诪讛 诇拽讬讞讛 讜转讬专爪讜 讚讛转诐 诪讬讬专讬 砖讻专讱 住讜讚专 住讘讬讘 讛诇讜诇讘 讜诪讗专讬讱 讘讜 讜注讜砖讛 诪谉 讛住讜讚专 讻诪讜 讘讬转 讬讚 讜讗讞讝 讘讜 讗讘诇 讛讬讻讗 讚讻专讬讱 讬讚讬讛 讘住讜讚专 讜转讜驻住 讛诇讜诇讘 讻讱 诇讗 砖诪讛 诇拽讬讞讛 讜诪讝专拽 讘转讜讱 诪讝专拽 讚讛讻讗 讚诪砖诪注 讚驻砖讬讟讗 诇讬讛 讗讬 讛讜讛 砖讗讬谞讜 诪讬谞讜 讛讬讛 讞讜爪抓 诇讗 诪讬讬专讬 砖讗讜讞讝 讛讞讬爪讜谉 讘砖驻转讜转讬讜 讚讗讝 讜讚讗讬 诇讗 讞讬讬抓 讚讛讜讛 诇讬讛 讻诪讜 讘讬转 讬讚 讗诇讗 砖讗讜讞讝讜 诇诪讟讛 讘砖讜诇讬讜 讜讻谉 爪专讬讱 诇讜诪专 诪转讜讱 讛讛讬讗 砖诪注转讗 讙讜驻讗 讘驻专拽 诇讜诇讘 讛讙讝讜诇 讻诪讜 砖讞讬诇拽谞讜 讚讗讬 诇讗 转讬诪讗 讛讻讬 讗诇讗 谞讬诪讗 讚讘讻诇 注谞讬谉 诇拽讬讞讛 注"讬 讚讘专 讗讞专 砖诪讛 诇拽讬讞讛 讗"讻 转讬拽砖讬 讚专讘讗 讗讚专讘讗 讚讗诪专 讘转专 讛讻讬 诪讬谉 讘诪讬谞讜 讗讬谞讜 讞讜爪抓 讛讗 砖讗讬谉 讘诪讬谞讜 讞讜爪抓 讜诇注讬诇 拽讗诪专 讙讘讬 住讜讚专 诇拽讬讞讛 注"讬 讚讘专 讗讞专 砖诪讛 诇拽讬讞讛 讜讗驻讬诇讜 砖讗讬谞讜 诪讬谞讜 讜拽砖讛 诇讬 诪讗讬 驻专讬讱 讛转诐 诪讗讬 诇讗讜 谞转谉 诪讝专拽 讛诪诇讗 诇转讜讱 讛专讬拽谉 诇讬诪讗 讗讛"谞 讜讗讬谞讜 讗讜讞讝 讗转 讛讞讬爪讜谉 讘砖讜诇讬讜 讗诇讗 讘砖驻转讜转讬讜. 讜讬"诇 讚驻砖讬讟讗 诇讬讛 砖诇讗 讛讬讛 讬讻讜诇 诇讗讜讞讝讜 讻讱 讘讬讚 讗讞转 砖转讬 诪讝专拽讜转 讻讘讚讜转 砖讬砖 讘讛诐 讻诇 讚诐 讛驻专 讜讚诐 讛砖注讬专 讜专讬爪讘"讗 转讬专抓 讚讙讘讬 讻诇讬 砖专转 诪讬谉 讘砖讗讬谞讜 诪讬谞讜 讞讜爪抓 讘讻诇 注谞讬谉 讚讗驻讬诇讜 讗转"诇 讚讙讘讬 诇讜诇讘 讬砖 讞讬诇讜拽 讻讚驻讬专砖谞讜 讗讘诇 讙讘讬 讻诇讬 砖专转 讘讻诇 注谞讬谉 诪讬谉 讘砖讗讬谞讜 诪讬谞讜 讞讜爪抓 讚谞讛讬 讚讻讬 注讘讬讚 讻注讬谉 讘讬转 讬讚 诪讬拽专讬 诇拽讬讞讛 讙讘讬 讻诇讬 砖专转 讚讻转讬讘 讜诇拽讞 讛讻讛谉 诇讗 诪讬拽专讬 诇拽讬讞讛 讘注爪诪讜 砖诇 讻讛谉:



谞讟诇 诪讞转转 讛讻住祝 讻讜'. 讘驻专拽 讟专祝 讘拽诇驻讬 驻专讬讱 讛讙诪' 诇诪讛 诇讗 讞转讛 谞诪讬 讘诪讞转讛 砖诇 讝讛讘 讜诪砖谞讬 讛转讜专讛 讞住讛 注诇 诪诪讜谞谉 砖诇 讬砖专讗诇 讜拽砖讛 诇讬 诇诪讛 讗讬谞讜 诪转专抓 讻讱 诇注讬诇 讘驻专拽 诇讗 讛讬讜 讻讜驻转讬谉 讚驻专讬讱 讛讙诪专讗 诪讻讚讬 讗讬谉 注谞讬讜转 讘诪拽讜诐 注砖讬专讜转 讗诪讗讬 注讘讚讬 讚砖讬砖 谞讬注讘讚讜 讚讻住祝 谞讬注讘讚讜 讚讝讛讘. 讜讛讬讛 谞专讗讛 诇讬 诪砖讜诐 讚诇讗 砖讬讬讱 诇诪讬诪专 讛转讜专讛 讞住讛 讻讜' 讗诇讗 讚讜拽讗 讘诪拽讜诐 砖讛诪诪讜谉 讛讜诇讱 诇讗讬讘讜讚 注诇 讬讚讬 讗讜转讜 转砖诪讬砖 讻讬 讛讻讗 讚讞转讬讬转 讙讞诇讬诐 砖讜讞拽转 讗转 讛讻诇讬 讜诪讞住专转讜 讗讱 拽砖讛 诇讬 讚讛讗 讘专讬砖 驻专拽 讟专祝 讘拽诇驻讬 驻专讬讱 讛讙诪专讗 注诇 讛讗 讚讗诪专 专讘讗 拽诇驻讬诐 砖诇 注抓 讛讬转讛 讜谞讬注讘讚讬讛 讚讻住祝 讜谞注讘讚讬讛 讚讝讛讘 讜诪砖谞讬 讛转讜专讛 讞住讛 注诇 诪诪讜谞谉 砖诇 讬砖专讗诇 讜砖诐 讗讬谉 讛诪诪讜谉 讛讜诇讱 诇讗讬讘讜讚 注诇 讬讚讬 讗讜转讜 转砖诪讬砖 讜讗驻"讛 诪砖谞讬 讛讙诪专讗 讛转讜专讛 讞住讛 注诇 诪诪讜谞谉 砖诇 讬砖专讗诇. 讜谞"诇 讛讬讻讗 讚讗讬讻讗 砖讬谞讜讬讗 讗讞专讬谞讗 拽讗诪专 诇讬讛 讜讻谉 讘驻专拽 讗诪专 诇讛诐 讛诪诪讜谞讛 驻专讬讱 讛讙诪专讗 诪讜谞讘讝 讛诪诇讱 注砖讛 讻诇 讬讚讜转 讛讻诇讬诐 讻讜' 谞注讘讚讬谞讛讜 诇讚讬讚讛讜 讚讝讛讘 讜转讬专抓 讗讘讬讬 讘讬讚讜转 住讻讬谞讬谉 讜诇诪讛 诇讗 转讬专抓 讛转讜专讛 讞住讛 注诇 诪诪讜谞谉 砖诇 讬砖专讗诇 讗诇讗 讻诇 讛讬讻讗 讚讗讬讻讗 砖讬谞讜讬讗 讗讞专讬谞讗 拽讗诪专 诇讬讛. 讜诪讬讛讜 拽砖讛 诇诪"讚 讘驻专拽 砖转讬 诪讚讜转 诪诪注诇讛 诇诪讟讛 砖讬注专讜 诪砖讜诐 讚讗讬谉 注谞讬讜转 讘诪拽讜诐 注砖讬专讜转 讜诇讬转 诇讬讛 讟注诪讗 讚讗讬讚讱 诪讗谉 讚讗诪专 诪诪讟讛 诇诪注诇讛 砖讬注专讜 诪砖讜诐 讚讛转讜专讛 讞住讛 注诇 诪诪讜谞谉 砖诇 讬砖专讗诇 讗"讻 诇讚讬讚讬讛 诇诪讛 诇讗 讞转讛 谞诪讬 讘诪讞转讛 砖诇 讝讛讘 讜爪专讬讱 注讬讜谉:



讛诇讱 讜讞转讛 诪谉 讛诪讗讻诇讜转 讛驻谞讬诪讬讜转 讻讜'. 讘讝讘讞讬诐 驻专拽 拽讚砖讬 拽讚砖讬诐 讙讘讬 谞讟诇 诪讞转讛 砖诇 讻住祝 讻讜' 讻转讘讜 讛转讜住驻讜转 讘砖诐 专"转 讚诇讗 讙专住讬谞谉 讛讻讗 讜讘驻专拽 讟专祝 讘拽诇驻讬 讙讘讬 讬讜诐 讛讻驻讜专讬诐 诪谉 讛诪讗讜讻诇讜转 讛驻谞讬诪讬讜转 砖讛谉 谞讞砖讘讬诐 讚砖谉 讻讚转谞谉 诇注讬诇 讘驻"拽 讙讘讬 转专讜诪转 讛讚砖谉 讜讗诇讜 讛讻讗 讙讘讬 拽讟讜专转 讜讻谉 讘讬"讛 讗讚专讘讛 讙讞诇讬诐 讙住讜转 讜讘讜注专讜转 讘注讬谞谉 讻讚转谞讬讗 讙讞诇讬 讗砖 讬讻讜诇 注讜诪诪讜转 讻讜':



讜讛讬讛 诪讻讘讚讜 诇讗诪讛. 讻转讘讜 讛转讜住驻讜转 讘住讜祝 驻专拽 讟专祝 讘拽诇驻讬 砖讛拽砖讛 专讘讬谞讜 砖诪讞讛 注诇 专砖"讬 砖驻讬专砖 诇讗诪讛 诇讗诪转 讛诪讬诐 砖讘注讝专讛 讚讛讗 讗诪专讬谞谉 讛转诐 讗转诪专 讛诪讻讘讛 讗砖 诪讞转讛 讜诪谞讜专讛 讗讘讬讬 讗诪专 讞讬讬讘 专讘讗 讗诪专 驻讟讜专 讻讜' 注讚 讻讬 驻诇讬讙讬 讚讗讞转讬讛 诪讗专注讗 讜讻讘讬讬讛 讗讘讬讬 讗诪专 讞讬讬讘 讗砖 讛诪讝讘讞 讛讜讗 讜诇驻专砖"讬 拽砖讛 诪诪砖谞讛 讝讜 诇讗讘讬讬 讜诇讻谉 驻讬专砖 讛讜讗 讚诇讗诪讛 讗讬谉 讝讛 讗诪转 讛诪讬诐 讻讚驻讬' 专砖"讬 讗诇讗 诪拽讜诐 讛讜讗. 讜诇讬 谞专讗讛 讚诇讗 拽砖讬讗 讚诇讗 诪讞讬讬讘 诪砖讜诐 讚讻讬讜谉 讚讘诪转讻讜讬谉 讞讜转讛 讘砖诇 讚' 拽讘讬谉 讜诪注专讛 诇砖诇 讙' 拽讘讬谉 讜谞转驻讝专 诪讛谉 拽讘 讜诪讛 砖谞转驻讝专 讗讬谞讜 注讜诪讚 诇讗讜住驻谉 讗驻讬诇讜 讗讘讬讬 诪讜讚讛 讻讬讜谉 讚讗讬谞转讬拽 讗讬谞转讬拽 讗讘诇 讗砖 讚诪讞转讛 讜讚诪谞讜专讛 讗讬讬专讬 讚诪讞转讛 诪讗专注讗 讘讻诇讬 讜讞讝讬 诇诪爪讜转讛 讜诇讛讻讬 讞讬讬讘 诇讗讘讬讬 讜诇专讘讗 驻讟讜专 讚诇讗 诪讞讬讬讘 讗诇讗 讗讜 讘专讗砖 讛诪讝讘讞 讗讜 讗驻讬' 诇诪讟讛 讛讬讻讗 讚拽讗讬 诇讗讛讚讜专讬讛 讻诪讜 讛诪讜专讬讚 讙讞诇转 讜讻讬讘讛 讚讞讝讬讗 诇讗讛讚讜专讛. 讜砖讜讘 诪爪讗转讬 讘转讜住驻讜转 转诪讬讚 砖诇 专讘讬 讘专讜讱 讘专讘讬 讬爪讞拽 砖讛拽砖讛 讛拽讜砖讬讗 讜转讬专爪讛 讻诪讜 砖转讬专爪转讬 讜注讜讚 转讬专抓 讚诪讻讘讚谉 诇讗诪讛 诇讗讞专 砖讻讘讜 注讻"诇 讛转讜住驻讜转. 讜诇讗 谞讛讬专讗 诇讬 讚讗"讻 诇讗 讛讬讛 爪讜专讱 诇讻讜祝 注诇讬讛谉 驻住讻转专 讘砖讘转 讜诇讬 谞专讗讛 诇讛讘讬讗 专讗讬讛 诪讜讻专讞转 诇驻专砖"讬 诪讛讗 讚转谞谉 讘住讜祝 转诪讜专讛 专' 讬讛讜讚讛 讗讜诪专 讬讟讬诇谞讛 诇讗诪讛 讜讛转诐 讜讚讗讬 驻讬' 诇讗诪讛 诇讗诪转 讛诪讬诐 讻讚诪讜讻讞 讘讛讚讬讗 讛转诐 讘讙诪' 讜注讜讚 讻转讘讜 讛转讜住驻讜转 讛转诐 讜讘讞讙讬讙讛 驻专拽 讞讜诪专 讘拽讚砖 砖讛拽砖讛 专讘讬谞讜 谞住讬诐 讙讗讜谉 讝"诇 讘诪讙诇转 住转专讬诐 讗讬讱 诪讻讘讚谉 诇讗诪讛 讜讛诇讗 诪驻住讬讚 拽讚砖讬诐 讚转谞谉 讛讜住讬祝 专' 注拽讬讘讗 讛住诇转 讜讛拽讟讜专转 讜讛诇讘讜谞讛 讜讛讙讞诇讬诐 砖讗诐 谞讙注 讟讘讜诇 讬讜诐 讘诪拽爪转谉 驻住诇 讗转 讻诇谉 讚诪砖诪注 砖谞转拽讚砖讜 讘讻诇讬 诪讚诪讛谞讬 讘讛讜 爪专讜祝 讜转讬专抓 讚讘讬专讜砖诇诪讬 讚讞讙讬讙讛 诪拽砖讛 讝讗转 讛拽讜砖讬讗 讜转讬专爪讛 讚讛讛讜讗 讚讛转诐 诪讬讬专讬 讘讙讞诇讬诐 砖诇 讬讜诐 讛讻驻讜专讬诐 讜讝"诇 讛讬专讜砖诇诪讬 转讬谞讞 拽讟讜专转 讜诇讘讜谞讛 讗讘诇 讙讞诇讬诐 诪讗讬 驻讬专讜砖 讗诪讗讬 驻住诇 讗转 讻诇谉 讜讛诇讗 讗讬谞讜 拽讚讜砖讬诐 讗"专 讘讜谉 讘专 专讘 讻讛谞讗 转讬驻转专 讘讙讞诇讬诐 砖诇 讬讜诐 讛讻驻讜专讬诐 砖讻诪讛 砖讛讜讗 讞讜转讛 讗转 讻诇谉 讛讜讗 诪讻谞讬住 讗讘诇 讙讞诇讬诐 砖诇 讻诇 讬讜诐 诇讗 讻讛讛讬讗 讚转谞讬谞谉 谞转驻讝专 讛讬诪谞讛 拽讘 讙讞诇讬诐 讜讛讬讛 诪讻讘讚谉 诇讗诪讛 驻讬' 讙讞诇讬诐 砖诇 讬讜诐 讛讻驻讜专讬诐 讘讻诇讬 砖讞讜转讛 讘讜 讛讜讗 诪讻谞讬住 诇讛讻讬 讛讻诇讬 诪爪专驻谉 讗讘诇 诪讞转讛 砖诇 讻住祝 砖讗讬谉 讻诇讬讬谉 诇讗 诪爪专驻谉 诇讛讜 讜讗讬谞谉 拽讚讜砖讬诐 讜诇讻讱 诪讻讘讚谉 诇讗诪讛 讜诪讬讛讜 专' 讘专讜讱 驻讬' 讛讬专讜砖诇诪讬 讘注谞讬谉 讗讞专 讚讘注讬 诇诪讛 驻住诇 讗转 讻诇谉 讜讛诇讗 讗讬谞讜 爪专讬讱 诇讻诇 讛讙讞诇讬诐 砖讛专讬 谞转驻讝专 诪讛谉 拽讘 讙讞诇讬诐 讜讗驻讬诇讜 诇诪"讚 讻诇讬 诪爪专祝 讗驻讬诇讜 砖讗讬谉 爪专讬讱 诇讻诇讬 讛讬讬谞讜 诇诪"讚 爪讬专讜祝 讚讗讜专讬讬转讗 讚讗讝 讛讜住讬驻讜 讞讻诪讬诐 讗驻讬诇讜 砖讗讬谉 爪专讬讱 诇讻诇讬 讗讘诇 诇诪"讚 爪讬专讜祝 讚专讘谞谉 诇讗 讬讜注讬诇 讻诇讜诐 讻讚诪讜讻讞 讘驻专拽 讛拽讜诪抓 专讘讛 讜诪砖谞讬 讘砖诇 讬讜诐 讛讻驻讜专讬诐 砖讛讬讜 讻诇诐 拽讚讜砖讬诐 讚讛讻诇 爪专讬讱 讜讛"讛 讚讛讜讛 诪爪讬 诇转专讜爪讬 讚讗讬讬专讬 讘诪讞转讛 砖诇 讚' 拽讘讬谉 砖诪讗讜转讛 诇讗 谞转驻讝专 讻诇诇. 讜讬转讻谉 诇讜诪专 讚讻诇讬 讗讬谞讜 诪爪专祝 专拽 讛专讗讜讬 诇讜 讜诪讛 砖讗讬谉 爪专讬讱 诇讜 讘讜 讘讬讜诐 讗讬谉 讘讻讱 讻诇讜诐 讗诐 诪驻住讬讚讜 讜专"转 转讬专抓 讘注谞讬谉 讗讞专 讚诇讻讱 诪讻讘讚谉 诇讗诪讛 讚讻诇讬 砖专转 讗讬谉 诪拽讚砖谉 讗诇讗 诪讚注转 讜诇讗 诪拽讚砖讬 讛谞讱 讙讞诇讬诐 讜拽砖讛 讚讗"讻 转讬拽砖讬 诪讻讗谉 诇诪"讚 讘驻专拽 诇讜诇讘 讜注专讘讛 讻诇讬 砖专转 诪拽讚砖谉 砖诇讗 诇讚注转. 诪讬讛讜 讘驻"拽 讚诪谞讞讜转 讚讬讬拽 专' 讬讜讞谞谉 诪讘专讬讬转讗 讝讗转 讗讜诪专转 讻诇讬 砖专转 诪拽讚砖诐 砖诇讗 诪讚注转 讜砖诪讗 讬住讘讜专 讻讛讛讬讗 讘专讬讬转讗 讜讬砖 诪驻专砖讬诐 诪讞转讛 讚讻住祝 讗讬谞讛 拽讚讜砖讛 讻讬 讗诐 讗讜转讛 诪讞转讛 砖诪注专讛 讘讛 讜谞转驻讝专讜 诪诪谞讛 拽讘 讙讞诇讬诐 讜诪讻讘讚谉 诇讗诪讛 讗讬讬专讬 讘诪讞转讛 砖诇 讻住祝 讜拽砖讛 诇专讘讬 讗诇讞谞谉 讚讛讗 诪讝讘讞 诪拽讚砖 讗转 讛讚讘专 讛专讗讜讬 诇讜 讜诇讗 讬讚注谞讗 诪讗讬 转讬讜讘转讬讛 讚讛讗 诪讜专讬讚 讙讞诇讬诐 诪谉 讛诪讝讘讞 诇讗专抓 驻诇讬讙讬 讘讛 专' 讬讜讞谞谉 讜专讬砖 诇拽讬砖 诪砖诪注 讚诇讗 砖讬讬讱 讘讙讞诇讬诐 专讗讜讬 诇诪讝讘讞 讗讘诇 讗讬 拽砖讬讗 讛讗 拽砖讬讗 讚讛讗 讻转讬讘 讜诇拽讞 诪诇讗 讛诪讞转讛 讙讞诇讬 讗砖 诪砖诪注 砖讛讬转讛 讻诇讬 砖专转 讜诇讗 讬转讻谉 诇讜诪专 讚讜拽讗 讚讬讜诐 讛讻驻讜专讬诐 拽讚讜砖讛 讚讘讬讜诐 讛讻驻讜专讬诐 讻转讬讘 讜爪诇"注:



讜注诇 讛砖专抓 讘砖讘转 讻讜'. 拽砖讛 诇讬 砖讛专讬 讘专讬砖 驻专拽 诪砖讬诇讬谉 讗诪专讬谞谉 讛讛讜讗 注讻讘专转讗 讚讗砖转讻讞 讘讬 讗住驻专诪拽讬 讚专讘 讗砖讬 讗"诇 专讘 讗砖讬 谞拽讟讬讛 讘爪讜爪讬转讬讛 讜讗驻拽讬讛 讗"讻 讗诪讗讬 诇讗 讬讛讬讛 诪讜转专 诇讛讜爪讬讗 讛砖专抓 诇讞讜抓 讙诐 讛讻讗 讗诐 谞诪爪讗 讘注讝专讛 诪驻谞讬 讛讻讘讜讚 讜诪讛 爪专讬讱 诇讻讜祝 注诇讬讜 驻住讻转专 讜讚讜讞拽 诇讜诪专 讻讬讜谉 砖讗讬谞讜 讚专 讘注讝专讛 讛讜讬 讻讞爪专 讗讞专转 讜爪诇"注:



专讗砖 讛诪注诪讬讚 讛讬讛 诪注诪讬讚 讗转 讛讟诪讗讬诐 注诇 砖注专 讛诪讝专讞. 讘驻专拽 讻讬爪讚 爪讜诇讬谉 诪讬讬转讬 诪砖谞讛 讝讜 讜驻专讬讱 讛讙诪专讗 诪"讟 讗诪专 专讘 讬讜住祝 讻讚讬 诇讘讬讬砖谉 专讘讗 讗诪专 诪驻谞讬 讛讞砖讚 诪讗讬 讘讬谞讬讬讛讜 讗讬讻讗 讘讬谞讬讬讛讜 诪驻谞拽讬 讗讬 谞诪讬 讚拽讗 讙讚讬诇 砖讬砖讜专讗 讜转诪讛谞讬 注诇 讛专诪讘"诐 讝"诇 讚砖讘拽 讻诇 讛谞讬 讟注诪讬 讛诪驻讜专砖讬诐 讘讙诪专讗 砖讛讘讗转讬 讜讘讚讛 诪诇讘讜 讟注诐 讗讞专 讜讝"诇 讛讬讛 诪注诪讬讚 讛诪爪讜专注讬诐 砖讻讘专 讟讛专讜 诪爪专注转诐 讘砖注专 讛诪讝专讞 讻讚讬 砖讬讛讬讜 诪讝讜诪谞讬诐 诇讝专讜拽 注诇讬讛诐 讚诐 讛讗砖诐 注"讻. 讜注讜讚 拽砖讛 诇讬 诪讗谉 讬讬诪专 诇讜 讚诪讬讬专讬 讚讜拽讗 讘诪爪讜专注讬谉 砖讻讘专 讟讛专讜 诪爪专注转诐 讛诇讗 讗驻讬诇讜 讘讟讜诪讗转 拽专讬讬谉 讗讜 讘讟讜诪讗转 诪讙注 砖专抓 讗讜 讚讘专 讗讞专 诪讬讬专讬 讜讛专诪讘"诐 讝"诇 讙讜驻讬讛 诇讗 讝讻专 讻诇诇 讟注诐 讝讛 讘讞讘讜专讜 讘驻"讝 诪讛诇讻讜转 转诪讬讚讬谉 讗诇讗 讻转讘 讛讟注诐 诪驻谞讬 讛讞砖讚 讻专讘讗 讜讻转讘讜 砖诐 讛转讜住驻讜转 讘砖诐 专"讬 讜谞专讗讛 讚讛讗讬 砖注专 讛诪讝专讞 讛讬讬谞讜 砖注专 注讝专转 谞砖讬诐 讜讗注"讙 讚讗诪专 讘驻"拽 讚讬讘诪讜转 讜讘讻诪讛 讚讜讻转讬 讚讟讘讜诇 讬讜诐 讗讬谞讜 谞讻谞住 讘诪讞谞讛 诇讜讬讛 诇讗 讘讻诇 诪讞谞讛 诇讜讬讛 拽讗诪专 讗诇讗 诪注讝专转 谞砖讬诐 讜诇驻谞讬诐 讚讛讻讬 诪讜讻讞 讘诪住讻转 讻诇讬诐 讚拽转谞讬 讛转诐 注讝专转 谞砖讬诐 诪拽讜讚砖转 砖讗讬谉 讟讘讜诇讬 讬讜诐 谞讻谞住讬谉 诇砖诐 讜讛讗专讻转讬 讘讝讛 讘讞讚讜砖讬 讘驻专拽 拽诪讗 讚讛讜专讬讜转 注讬讬谉 砖诐 讜讘驻专拽 讘转专讗 讚转注谞讬讜转 诪驻专砖 讛诪注诪讚讜转 诪讛 讛诐 讜讝讛 诇驻讬 砖讗讬 讗驻砖专 砖讬讛讬讛 拽专讘谞讜 砖诇 讗讚诐 拽专讘 讜讛讜讗 讗讬谞讜 注讜诪讚 注诇 讙讘讬讜 讜拽专讘谞讜转 讛爪讘讜专 讛谉 拽专讘谉 砖诇 讻诇 讬砖专讗诇 讜讗讬 讗驻砖专 砖讬讛讬讜 讬砖专讗诇 讻讜诇谉 注讜诪讚讬谉 讘注讝专讛 讘砖注转 拽专讘谉 诇驻讬讻讱 转拽谞讜 谞讘讬讗讬诐 讛专讗砖讜谞讬诐 砖讬讘专专讜 诪讬砖专讗诇 讻砖专讬诐 讜讬专讗讬 讞讟讗 讜讬讛讬讜 砖诇讜讞讬 讻诇 讬砖专讗诇 诇注诪讜讚 注诇 讛拽专讘谞讜转 讜讛诐 讛谞拽专讗讬诐 讗谞砖讬 诪注诪讚 讜讞诇拽讜 讗讜转诐 讻"讚 诪注诪讚讜转 讻诪谞讬谉 诪砖诪专讜转 讻讛讜谞讛 讜诇讜讬讛 讜注诇 讻诇 诪注诪讚 讜诪注诪讚 讗讞讚 诪讛诐 诪诪讜谞讛 注诇 讻讜诇诐 讜讛讜讗 讛谞拽专讗 专讗砖 讛诪注诪讚:



诪讚砖谉 讗转 讛诪讝专讞讬 讜诪谞讬讞 讗转 讛诪注专讘讬 讚讜诇拽 讻讜'. 诇讻讗讜专讛 谞专讗讛 砖诪砖谞讛 讝讜 住讜转专转 讛诪砖谞讛 讚诇注讬诇 讘住讜祝 驻专拽 讗诪专 诇讛诐 讛诪诪讜谞讛 拽诪讗 诪专讗砖 讜注讚 住讜祝 讜砖诐 讻转讘转讬 讘讗讜专讱 注"砖:



砖诪诪谞讜 讛讬讛 诪讚诇讬拽 讗转 讛诪谞讜专讛 砖诇 讘讬谉 讛注专讘讬诐. 讜讗"转 讚讛讻讗 诪砖诪注 讚谞专 诪注专讘讬 讚讜诇拽 转诪讬讚 讗驻讬诇讜 讘讬讜诐 讜讻谉 诪砖诪注 诇注讬诇 讘住讜祝 驻专拽 讗诪专 诇讛诐 讛诪诪讜谞讛 拽诪讗 讚转谞谉 诪爪讗讜 砖讻讘讜 诪讚砖谞谉 讜诪讚诇讬拽谉 讻讜' 讜诪住转诪讗 诪讚讻转讬讘 诇讛注诇讜转 谞专 转诪讬讚 谞驻拽讗 讜讻讱 砖谞讬谞讜 讘讛讚讬讗 讘住驻专讬 转诪讬讚 砖讬讛讬讛 谞专 诪注专讘讬 讚讜诇拽 转讚讬专 砖诪诪谞讜 诪讚诇讬拽 讗转 讛诪谞讜专讛 讘讬谉 讛注专讘讬诐 讜讗诇讜 讘砖讬诇讛讬 讞讙讬讙讛 讗诪专讜 砖诇讞谉 讻转讬讘 讘讬讛 转诪讬讚 诪谞讜专讛 诇讗 讻转讬讘 讘讛 转诪讬讚 讜驻专砖"讬 诪谞讜专讛 诇讗 讻转讬讘 讘讛 转诪讬讚 讻诇讜诪专 转诪讬讚 讛讗诪讜专 讘诪谞讜专讛 诇讗 转诪讬讚 讬讜诪诐 讜诇讬诇讛 拽讗诪专 讻诪讜 转诪讬讚 讛讗诪讜专 讗爪诇 砖诇讞谉 讗诇讗 转诪讬讚 诪诇讬诇讛 诇诇讬诇讛 讻转诪讬讚 讛讗诪讜专 讘注讜诇转 转诪讬讚 讜讘讞讘讬转讬 讻"讙 讗讘诇 讘讬讜诐 诇讗 讛讬讛 讚讜诇拽 讚诪注专讘 注讚 讘拽专 讻转讬讘 转谉 诇讛 诪讚转 讛砖诪谉 砖讬砖 讘讛 讻讚讬 诇讬讚诇拽 诪注专讘 注讚 讘拽专 注"讻. 讛专讬 讘讛讚讬讗 讗诪专 讚讘讬讜诐 诇讗 讛讬讛 讚讜诇拽 讻讘专 讛拽砖讜 讛转讜住驻讜转 砖诐 讝讗转 讛拽讜砖讬讗 讜注讜讚 讛拽砖讜 拽讜砖讬讗 讗讞专转 注诇 诪砖谞转谞讜 讚讛讗 砖驻讬专 拽讗诪专 专砖"讬 讚诪注专讘 注讚 讘拽专 讻转讬讘 讜砖讬注专讜 讞讻诪讬诐 诪讚转讜 诇讞爪讬 诇讜讙 诪砖诪注 讚讘讬讜诐 诇讗 讛讬讛 讚讜诇拽 讜转讬专爪讜 讚讘谞专 诪注专讘讬 诇讗 讛讬讛 讘讛 砖诪谉 讟驻讬 诪讘砖讗专 谞专讜转 讜讗驻"讛 诪诪讬诇讗 诪讞诪转 讛谞住 讚讜诇拽 讻诇 讛讬讜诐 讜讘砖注讛 砖诇讗 讛讬讛 讛谞住 讛讬讜 讚讜诇拽讬诐 讗讜转讛 讘讘拽专 讻讚讬 诇讛讚诇讬拽 诪诪谞讛 讛讗讞专讜转 注"讻. 讜讚讘专讬讛诐 爪专讬讱 驻讬专讜砖 讜专"诇 讚注诇 讻专讞讱 爪专讬讱 讗转讛 诇讜诪专 讚转诪讬讚 讚谞专讜转 讗讻讜诇讛讜 谞专讜转 拽讗讬 讜驻讬专讜砖讜 讘讻诇 诇讬诇讛 讜诇讬诇讛 讚讜诪讬讗 诇注讜诇转 讛转诪讬讚 砖驻讬专讜砖讜 讘讻诇 讬讜诐 讜讬讜诐 砖讛专讬 砖讗专 讛谞专讜转 讗讬谞谉 讚讜诇拽讜转 讗诇讗 讘诇讬诇讛 讘诇讘讚 讻讚讻转讬讘 诪注专讘 注讚 讘拽专 讚讗讬 讗谞专 诪注专讘讬 讘诇讘讚 讜驻讬专讜砖讜 诇讛注诇讜转 谞专 转诪讬讚 讛谞专 讛诪注专讘讬 讗"讻 注"讻 爪专讬讱 讗转讛 诇讜诪专 讚讬注专讜讱 讗讜转讜 讚讘转专讬讛 谞诪讬 注诇讬讛 拽讗讬 讜拽砖讬讗 专讬砖讗 讗住讬驻讗 讻转讬讘 诇讛注诇讜转 谞专 转诪讬讚 讜讻转讬讘 诪注专讘 注讚 讘拽专 讜注讜讚 讗讬 转诪讬讚 讚谞专讜转 讗谞专 诪注专讘讬 讘诇讘讚 拽讗讬 诇诪讛 讛讬讜 诪砖讬诪讬谉 讘讛 砖诪谉 讞爪讬 诇讜讙 讻诪讚转 讞讘专讜转讬讛 讘砖诇诪讗 讘砖讗专 谞专讜转 讚讗讬谞谉 讚讜诇拽讜转 讗诇讗 讘诇讬诇讛 讘诇讘讚 讛讜爪专讻讜 诇砖注专 讛砖诪谉 砖讬住驻讬拽 讘诇讬诇讜转 讛讗专讜讻讬诐 讜砖注专讜 讞爪讬 诇讜讙 讗诇讗 讛谞专 诪注专讘讬 讗诐 讛讜讗 讚讜诇拽 转诪讬讚 诇诪讛 讛讜爪专讻讜 诇砖讜诐 讘讛 讞爪讬 诇讜讙 讘诇讘讚 讜诪讛 砖讗诪专讜 砖讛谞专 诪注专讘讬 诪诪谞讜 讛讬讛 诪讚诇讬拽 讜讘讛 讛讬讛 诪住讬讬诐 诇讗 讛讬讛 专拽 注诇 驻讬 讛谞住 砖讛讬讛 谞讜讛讙 注讚 砖诪转 砖诪注讜谉 讛爪讚讬拽 讗讘诇 诪砖诪转 砖诪注讜谉 讛爪讚讬拽 讜讗讬诇讱 讛讬讛 讻讘讛 讙诐 讛讜讗 讻讞讘专讬讜 讻讚讗诪专讬谞谉 讘讬讜诪讗 讘驻专拽 讗诪专 诇讛诐 讛诪诪讜谞讛 讛讟讘转 讞诪砖 谞专讜转 拽讜讚诪转 诇讛讟讘转 砖转讬 谞专讜转 诪砖诪注 砖讻诇讜 讛讬讛 诪讟讬讘 砖讞专讬转 讜讬诇讬祝 诇讛 讛转诐 诪拽专讗讬 讜讛讬讬谞讜 讻砖诇讗 讛讬讛 讛谞住 诪转拽讬讬诐 讜讛讬讛 诪讜爪讗讜 砖讻讘讛 讜讗"讻 讗讬讱 讗驻砖专 诇讜诪专 砖讛讻转讜讘 砖讗诪专 诇讛注诇讜转 谞专 转诪讬讚 讛讜讗 注"驻 讛谞住 诇讗 讬住诪讜讱 讛讻转讜讘 讛诪爪讜讛 注诇 讛谞住 讘砖讜诐 诪拽讜诐 讜讻谉 驻专砖"讬 讘讛讚讬讗 讘驻专拽 讘诪讛 诪讚诇讬拽讬谉 讜诪讛 砖讚专砖讜 讗讜转讜 诇驻谞讬 讛' 讜诇讗 讗讞专 诇驻谞讬 讛' 讚诪砖诪注 讚住"诇 讚拽专讗 讚讬注专讜讱 讗讜转讜 诇驻谞讬 讛' 讗谞专 诪注专讘讬 诇讞讜讚讬讛 拽讗讬 讜诇讗 注诇 讻诇 讛谞专讜转 爪专讬讱 诇讜诪专 讚诇讗 讗诪专讜 讝讛 讗诇讗 注诇 讚专讱 讗住诪讻转讗 讗讘诇 驻砖讟讬讛 讚拽专讗 讗讻讜诇讛讜 谞专讜转 拽诪讬讬专讬. 讜诪讛 砖讗诪专讜 砖讬讛讗 谞专 诪注专讘讬 讚讜诇拽 转诪讬讚 讜讗诐 诪爪讗讜讛讜 砖讻讘讛 诪讚诇讬拽讬谉 讗讜转讜 诪讬讚 讗讬谞讜 讗诇讗 诪讚讘专讬讛诐 讻讚讬 砖讬讚诇讬拽讜 诪诪谞讛 砖讗专 讛谞专讜转 讜住诪讻讜 讗讜转讜 讗拽专讗 讚诇讛注诇讜转 谞专 转诪讬讚 注诇 讚专讱 讗住诪讻转讗 讘注诇诪讗. 讜讛讗 讚驻专砖"讬 讘砖诇讛讬 讞讙讬讙讛 砖讛讘讗转讬 讗讘诇 讘讬讜诐 诇讗 讛讬讛 讚讜诇拽 专"诇 讻诇 讛谞专讜转 讜谞拽讟 讚讜诇拽 诇砖讜谉 讬讞讬讚 诪砖讜诐 讚拽讗讬 讗拽专讗 谞专 转诪讬讚 讚拽讗讬 讗讻讜诇讛讜 谞专讜转 讻讚讗诪专谉 讜讗祝 砖讛讜讗 诇砖讜谉 讬讞讬讚. 讗"谞 讛讗 讚驻讬专砖 讗讘诇 讘讬讜诐 诇讗 讛讬讛 讚讜诇拽 专"诇 讛谞专 诪注专讘讬 诇讗 讛讬讛 讚讜诇拽 讘讬讜诐 诪谉 讛转讜专讛 讚诪注专讘 注讚 讘拽专 讻转讬讘 讻讜' 讜诪讛 砖讛讬讛 讚讜诇拽 讗驻讬诇讜 讘讬讜诐 讗讬谞讜 讗诇讗 诪讚讘专讬讛诐 讗讘诇 讗讬 讗驻砖专 诇讜诪专 砖讻讜讜谉 专砖"讬 诇讜诪专 讗讘诇 讘讬讜诐 诇讗 讛讬讛 讚讜诇拽 讛谞专 诪注专讘讬 讻诇诇 讚讗"讻 讬砖 住转讬专讛 讞讝拽讛 讘讚讘专讬讜 诪讚讬讚讬讛 讗讚讬讚讬讛 砖讛专讬 专砖"讬 讙讜驻讬讛 驻讬专砖 讘讛讚讬讗 讘驻专拽 讘诪讛 诪讚诇讬拽讬谉 讙讘讬 砖诪诪谞讛 讛讬讛 诪讚诇讬拽 讜讘讛 讛讬讛 诪住讬讬诐 砖讗驻讬诇讜 讘讬讜诐 讛讬讛 讚讜诇拽 讛谞专 诪注专讘讬 讗诇讗 注诇 讻专讞讱 爪专讬讱 讗转讛 诇讜诪专 讻讚驻讬专砖转讬. 讻谉 谞专讗讛 诇讬:



讜诪讚诇讬拽讜 诪诪讝讘讞 讛注讜诇讛. 谞专讗讛 讘注讬谞讬 讚讗讬谞讜 注讬讻讜讘 砖诇讗 诇讛讚诇讬拽讜 讗诇讗 讚讜拽讗 诪诪讝讘讞 讛注讜诇讛 讗诇讗 诪驻谞讬 砖诇讗 讛讬讛 讘诪谞讜专讛 谞专 讚讜诇拽 砖讻讘专 讛讟讬讘 讻讜诇诐 讜讛转讜专讛 讗诪专讛 讗砖 转诪讬讚 转讜拽讚 注诇 讛诪讝讘讞 讜讚专砖讜 专讝"诇 讘驻专拽 讟专祝 讘拽诇驻讬 讗砖 砖谞讗诪专 讘讛 转诪讬讚 讚讛讬讬谞讜 谞专 诪注专讘讬 诇讗 讬讛讗 讗诇讗 诪诪讝讘讞 讛注讜诇讛 诇讻谉 讗诪专 讜诪讚诇讬拽讜 诪诪讝讘讞 讛注讜诇讛 讜诇讗 讗转讗 讗诇讗 诇诪注讜讟讬 砖诇讗 讬讚诇讬拽讜 诪诪讝讘讞 讛驻谞讬诪讬 讜诇讗 诪讘讬转 讛讻讬专讬诐 讗讘诇 讘讝诪谉 砖讬砖 谞专 讚讜诇拽 讘诪谞讜专讛 讜诪爪讗 讛诪注专讘讬 讻讘讛 诪讚诇讬拽讜 诪谉 讛讚讜诇拽 讜讝讛 诪讜讻专讞 讚讗诇"讻 拽砖讛 讛讗 诪砖谞讛 砖诇诪讛 讛讬讗 诇注讬诇 讘住讜祝 驻专拽 讗诪专 诇讛诐 讛诪诪讜谞讛 拽诪讗 诪爪讗谉 砖讻讘讜 诪讚砖谞谉 讜诪讚诇讬拽谉 诪谉 讛讚讜诇拽讬谉 讜讗讞"讻 诪讚砖谞谉 讗转 讛砖讗专 讗诇诪讗 讻诇 讛讬讻讗 讚讗驻砖专 诪讬谞讬讛 讜讘讬讛 讟驻讬 注讚讬祝 讻谉 驻讬专砖 讛专讗讘"讚 讝"诇 讘讛砖讙讜转讬讜 讘驻"讙 诪讛诇讻讜转 转诪讬讚讬谉 讜诇讗 讻诪讜 砖驻讬专砖 讛专诪讘"诐 讝"诇 讚讗转讗 讗祝 诇诪注讟 讛讚诇拽转讜 诪砖讗专 谞专讜转 砖讘诪谞讜专讛 讜爪专讬讱 诇讚讞讜拽 诇讚注转讜 讚讗注"讙 讚拽转谞讬 诇注讬诇 讘诪砖谞讛 砖讛讘讗转讬 砖讻讘讜 诇砖讜谉 专讘讬诐 诇讗讜 讚讜拽讗 讚诇讗 拽讗讬 讗诇讗 讗讗讞转 诪讬谞讬讬讛讜 讚讛讬讬谞讜 谞专 诪讝专讞讬 讗讘诇 谞专 诪注专讘讬 诇注讜诇诐 讗讬谞讜 诪讚诇讬拽讜 讗诇讗 讚讜拽讗 诪诪讝讘讞 讛注讜诇讛. 讜讗"转 讛讬讻讬 讚专砖讬 讛讗讬 拽专讗 讗砖 转诪讬讚 转讜拽讚 注诇 讛诪讝讘讞 诇注谞讬谉 诪谞讜专讛 讗砖 砖谞讗诪专 讘讛 转诪讬讚 讚讛讬讬谞讜 谞专 诪注专讘讬 诇讗 讬讛讗 谞讚诇拽 讗诇讗 诪诪讝讘讞 讛注讜诇讛 讜讛讗 讗讬爪讟专讬讱 诇讬讛 诇注谞讬谉 诪谞讬谉 讛诪注专讻讜转 讻讚讗讬转讗 砖诐 讘驻专拽 讟专祝 讘拽诇驻讬. 讜讬"诇 讚讗驻讬诇讜 诇专"诪 讚讗诪专 讘讻诇 讬讜诐 讚' 讜讘讬讜诐 讛讻驻讜专讬诐 讛' 讛讗讬 拽专讗 讚讗砖 转诪讬讚 转讜拽讚 拽专讗 讬转讬专讗 讛讜讗 讜诇讗 讗转讗 讗诇讗 诇诪讚专砖 诪讬谞讬讛 诇讛讚诇拽转 谞专讜转 讛诪谞讜专讛 砖转讛讗 诪谉 诪讝讘讞 讛注讜诇讛 讚讗讬 诇诪谞讬谉 讛诪注专讻讜转 讛讞诪砖 讛讗 诪拽专讗讬 讚诇注讬诇 诪住讬拽 诇讛讜 注诇 诪讜拽讚讛 讗讞转 讜讗砖 讛诪讝讘讞 转讜拽讚 讘讜 转专转讬 讜讗砖 讛诪讝讘讞 转讜拽讚 讘讜 转诇转 讛讗砖 注诇 讛诪讝讘讞 转讜拽讚 讘讜 讚' 讜讛讗砖 注诇 讛诪讝讘讞 转讜拽讚 讘讜 讛' 讚讚专讬砖 转诇转讗 拽专讗讬 讚讬拽讬讚讛 讜转专讬 讜讜"讬 讚讜讗砖 讛诪讝讘讞 讜讛讗砖 注诇 讛诪讝讘讞 讜谞砖讗专 拽专讗 讚讗砖 转诪讬讚 转讜拽讚 诇诪讚专砖 诪讬谞讬讛 诇注谞讬谉 诪谞讜专讛:



讛讬讛 谞讜讟诇 讗转 讛讘讝讱 诪转讜讱 讛讻祝 讻讜'. 讘驻专拽 讛讜爪讬讗讜 诇讜 转谞讬讗 讻讬爪讚 讛讜讗 注讜砖讛 讗讜转讜 讗讜讞讝 讗转 讛讘讝讱 讘专讗砖讬 讗爪讘注讜转讬讜 讜讬"讗 讘砖讬谞讬讜 讜诪注诇讛 讘讙讜讚诇讜 注讚 砖诪讙注转 诇讘讬谉 讗爪讬诇讬 讬讚讬讜 讜讞讜讝专 讜诪讞讝讬专讛 诇转讜讱 讞驻谞讬讜 讜爪讜讘专讛 讻讚讬 砖讬讛讗 注砖谞讛 砖讜讛讛 诇讘讗. 讜讗"转 讜讛讬讻讬 注讘讬讚 讛讻讬 讛砖转讗 诇驻谞讬 诪诇讱 讘"讜 讗讬谉 注讜砖讬谉 讻谉 诇驻谞讬 诪诪"讛 讛拽讘"讛 注讗讻"讜 讻讚讗诪专 砖诐 讘专讬砖 讛驻专拽 讙讘讬 诪讞转讛 讛讬讻讬 诇讬注讘讬讚 谞砖拽诇讬讛 讘砖讬谞讬讛 讜谞讞转讬讛 诇诪讞转讛 讛砖转讗 诇驻谞讬 诪诇讱 讘"讜 讗讬谉 注讜砖讬谉 讻谉 讻讜'. 讻讘专 转讬专爪讜 砖诐 讛转讜住驻讜转 讚讛讻讗 讗讬谞讜 讗诇讗 诪讜砖讱 讛讘讝讱 讗爪诇讜 讜讛讘讝讱 讗讬谞讜 诪讜谞讞 讘讗讜讬专 讗诇讗 注诇 讬讚讜 讛讜讗 诪讜谞讞 讜诪讜砖讻讜 讗爪诇讜 讘砖讬谞讬讜 讻讚讬 诇讞驻讜谉 驻注诐 讗讞专转 讗讘诇 诇诪砖讜讱 诇诪讞转讛 讘砖讬谞讬讜 讜诇讗讞讜转讛 诪讗专注讗 诇讗讜 讗讜专讞 讗专注讗:



注讚 砖讛诪诪讜谞讛 讗讜诪专 诇讜 讛拽讟专. 谞"诇 讛讟注诐 讻讚转谞讬讗 讘转讜住驻转讗 砖讗讬谉 讗讚诐 诪讘讝讘讝 诇讜 讙讘讬 讜讗驻讬诇讜 专讗砖 讛讻谞住转 讗讜 讞讝谉 讛讻谞住转 诇讗 讬拽专讗 注讚 砖讬讗诪专讜 诇讜 讗讞专讬诐 拽专讗:

